《宝岩湾晚步》
明代·桑翘

我到山中日已西，山中灵籁足幽栖。两崖木落笼霜走，万壑云烟贴汉低。

僧寺远临松径小，谷神虚应竹风凄。居民住久不知乐，愁绝黄昏虎豹啼。

作者简介：桑翘（一四八零—一五四六）字民起，明常熟人。桑瑾长子。弘治举人，知万安县，迁泉州通判，乞养归。纵情诗酒，笑傲以终。有《寒青集》、《西岩即事》等。